Document ID: 31997R0545

ΚΑΝΟΝΙΣΜΟΣ (ΕΚ) αριθ. 545/97 ΤΗΣ ΕΠΙΤΡΟΠΗΣ της 25ης Μαρτίου 1997 για τροποποίηση του κανονισμού (ΕΚ) αριθ. 2368/96 για παρέκκλιση και τροποποίηση του κανονισμού (ΕΟΚ) αριθ. 2456/93 περί λεπτομερών κανόνων εφαρμογής του κανονισμού (ΕΟΚ) αριθ. 805/68 του Συμβουλίου όσον αφορά τη δημόσια παρέμβαση
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 805/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 2222/96 (2), και ιδίως το άρθρο 6 παράγραφος 7 και το άρθρο 22α παράγραφος 3,
Εκτιμώντας:
ότι, ο κανονισμός (ΕΚ) αριθ. 2368/96 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 242/97 (4), προβλέπει, και ιδίως το άρθρο 1 παράγραφος 1 στοιχείο α), τον κατάλογο των προσθέτων προϊόντων που μπορούν να αγορασθούν στην παρέμβαση στη Γερμανία 7 ότι, μετά την άνοδο των τιμών της αγοράς των εν λόγω προϊόντων, πρέπει να αποκλεισθούν αυτά από τον κατάλογο των επιλέξιμων ποιοτήτων που έχουν προβλεφθεί σ' αυτό το κράτος μέλος 7
ότι ο κανονισμός (ΕΚ) αριθ. 2368/96 προβλέπει στο άρθρο 1 παράγραφος 3 τον καθορισμό του ανωτάτου βάρους των σφαγίων κατά παρέκκλιση από το άρθρο 3 παράγραφος 2 στοιχείο η) του κανονισμού (ΕΟΚ) αριθ. 2456/93 της Επιτροπής (5) 7 ότι πρέπει να διατηρηθεί προσωρινά αυτή η παρέκκλιση για τις δημοπρασίες του Απριλίου, Μαΐου και Ιουνίου 1997 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2368/96 τροποποιείται ως εξής:
1. Στο άρθρο 1:
α) στην παράγραφο 1 στοιχείο α) οι όροι «Γερμανία - κατηγορία Α, κλάσεις Ο2 και Ο3» διαγράφονται.
β) η παράγραφος 3 αντικαθίσταται από το ακόλουθο κείμενο:
«3. Κατά παρέκκλιση από το άρθρο 4 παράγραφος 2 στοιχείο η) του κανονισμού (ΕΟΚ) αριθ. 2456/93, το βάρος των σφαγίων που αναφέρονται στην κατωτέρω διάταξη δεν υπερβαίνει τα ακόλουθα επίπεδα:
α) 360 χιλιόγραμμα για τα σφάγια των ζώων των κατηγοριών A και C που υπάγονται στις κατηγορίες διαπλάσεως U, R και O 7
β) 450 χιλιόγραμμα για τα σφάγια των ζώων των κατηγοριών A που υπάγονται στις κατηγορίες διαπλάσεως S και Ε.»
2. Το άρθρο 3 δεύτερο εδάφιο αντικαθίσταται από το ακόλουθο κείμενο:
«Το άρθρο 1 εφαρμόζεται στις δημοπρασίες που ανοίγουν για τους μήνες Απρίλιο έως Ιούνιο 1997.»
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Μαρτίου 1997.

Labels: 17
19
3
18
15